****

**Όροι συμμετοχής στον Διαγωνισμό
“Τι θα σου… ferry το Πάσχα;”**

Η “ΚΟΙΝΟΠΡΑΞΙΑ BLUE STAR FERRIES ΝΑΕ ΚΑΙ ΣΙΑ” και η εταιρεία “FCB ΓΝΩΜΗ ΔΙΑΦΗΜΙΣΤΙΚΗ Α.Ε.Ε.” (Ήρωος Μάτση & Αρχαίου Θεάτρου, Άλιμος, 17456 Αθήνα), οι οποίες στη συνέχεια θα αναφέρονται ως οι «Διοργανώ­τριες», διορ­γανώνουν προωθητική ενέργεια, διαγωνισμό και κλή­ρω­ση με τον τίτλο “Τι θα σου… ferry το Πάσχα;” (εφεξής ο Διαγωνισμός), με τους εξής όρους:

Η συμμετοχή στον Διαγωνισμό προϋποθέτει και συνεπάγεται την ανεπιφύλακτη αποδοχή από τους συμμετέχοντες των παρόντων όρων όπως παρατίθενται, ακόμα και αν τροπο­ποι­­ηθούν μελλοντικώς σύμφωνα με τα κατωτέρω οριζόμενα, οι δε συμμετέχοντες παραι­τούνται από κάθε τυχόν δικαίωμά τους να ζητήσουν αποζημίωση από τις Διοργανώτριες για την αιτία αυτή.

Πριν λάβετε μέρος στον Διαγωνισμό διαβάστε προσεκτικά τους Όρους Συμμετοχής που έχουν αναρτηθεί στην ιστοσελίδα <https://www.bluestarferries.com/el> και το κείμενο GDPR - Προσωπικά Δεδομένα, το οποίο είναι διαθέσιμο στο link <https://www.bluestarferries.com/el-gr/gdpr-prosopika-dedomena>.

Εάν δεν αποδέχεστε τους Όρους Συμμετοχής και το κείμενο GDPR - Προσωπικά Δεδομένα, δεν πρέπει να λάβετε μέρος στον Διαγωνισμό.

1. Στον Διαγωνισμό μπορούν να πάρουν μέρος μόνο ενήλικοι, δηλαδή πρό­σωπα άνω των δεκαοκτώ (18) ετών, που διαμένουν νόμιμα στην Ελλάδα. Εξαιρούνται οι εργαζόμενοι του Ομίλου Attica Group και της FCB ΓΝΩΜΗ ΔΙΑΦΗΜΙΣΤΙΚΗ Α.Ε.Ε., οι σύζυ­γοι, καθώς και οι συγγενείς αυτών ως δευτέρου (Β) βαθμού, οι οποίοι δεν έχουν δικαίωμα συμμετοχής.

2. Ο Διαγωνισμός θα διεξαχθεί ηλεκτρονικά στο διαδίκτυο μέσω της ιστοσελίδας που διατηρεί η Blue Star Ferries στο TikTok (fan page address on TikTok: [https://www.tiktok.com/@bluestarferries\_official](https://www.tiktok.com/%40bluestarferries_official)).

Απαραίτητη προϋπόθεση για να λάβει κάποιος μέρος στον Διαγωνισμό, είναι να διαθέτει ενεργό προσωπικό λογαριασμό στο TikTok, ενώ η συμμετοχή στον Διαγωνισμό προϋποθέτει και συνεπάγεται την αποδοχή των όρων εγγραφής του TikTok και της αντίστοιχης πολιτικής απορρήτου και ασφαλείας αυτού.

3. Ο Διαγωνισμός θα διεξαχθεί κατά την χρονική περίοδο από την 14/04/2025, ώρα 11:00.00, μέχρι και την 24/04/2025, ώρα 23:59.00.

Οι ηλεκτρονικοί υπο­λο­γιστές που έχουν στη διάθεσή τους οι Διοργανώτριες αποτελούν το επίσημο όργανο χρονομέτρησης του Διαγωνισμού, βάσει του οποίου ορίζεται ο χρόνος έναρ­ξης, ο χρόνος λήξης, καθώς και ο χρόνος ενεργούς αποστολής της συμμε­το­χής ή εμφανούς λήψης της συμμετοχής στον Διαγωνισμό. Ρητώς ορίζεται ότι συμ­μετοχές που τυχόν υποβληθούν μετά την λήξη του Διαγωνισμού, θα είναι αυτοδικαίως άκυρες.

4. Τρόπος και διαδικασία συμμετοχής

4.1. Ο χρήστης καλείται να ακολουθήσει την Blue Star Ferries στο TikTok και να αφήσει ένα (1) σχό­λιο (comment), στο οποίο θα κάνει mention το travel buddy του, γράφοντας επίσης το δώρο που θέλει φέτος για το Πάσχα.

4.2. Με την αποστολή ηλεκτρονικά του σχολίου μέσω της παραπάνω ιστοσελίδας στο TikTok, ο χρήστης αποκτά αυτοδικαίως το δικαίωμα μίας συμμετοχής στην αντίστοιχη κλήρωση.

Διευκρινίζονται τα εξής:

α) Για την συμμετοχή στο Διαγωνισμό δεν απαιτείται αγορά προϊόντος ή υπηρεσίας.

β) Επιτρέπονται περισσότερες από μία συμμετοχές από το ίδιο προφίλ. Κάθε ενδιαφε­ρό­μενος ο οποίος θα κάνει νέο σχόλιο στο TikTok σύμφωνα με τα ανωτέρω, αποκτά ισάριθμες επιπλέον συμμετοχές στην αντίστοιχη κλήρωση.

4.3. Περιεχόμενο σχολίων:

Δεν θα γίνονται δεκτές συμμετοχές οι οποίες είναι αναληθείς, περιλαμβάνουν περιεχό­μενο που προστατεύεται από πνευματικά δικαιώματα, προβάλλουν ως αποδεκτές ή προάγουν παράνομες δραστηριότητες, είναι μειωτικές για τα μέλη συγκε­κρι­μένης φυλής, εθνικότητας, φύλου, γενετήσιου προσανατολισμού ή θρησκείας ή υποκινούν το μίσος εναντίον συγκεκριμένων ομάδων, είναι προ­σβλητικές, εκφοβιστικές ή υβριστικές για άλλα άτομα, εκθέτουν με οποιον­δήποτε τρόπο πληροφορίες ιδιωτικού χαρακτήρα, συνιστούν ανεπιθύμητα ηλεκτρονικά μηνύματα, συνιστούν προσποίηση κάποιου διάσημου, εκθέτουν σε κίνδυνο την ασφάλεια παιδιών, περιλαμβάνουν προτάσεις προσωπικού ή εμπορικού χαρακτήρα ή διαφημίσεις, είναι πολιτικού χαρακτήρα με οποιον­δήποτε τρόπο, περιέχουν ευαίσθητες πληροφορίες σχετικά με την πνευματική ή φυσική υγεία κάποιου ατόμου.

Οι συμμετοχές δεν πρέπει να περιέχουν: i. δυσφημιστικές δηλώσεις, ii. απει­λές εναντίον οποιουδήποτε ατόμου, επιχείρησης ή ομάδας, iii. οποιαδήποτε επικίνδυνη συμπεριφορά, iv. οποιαδήποτε εμπορική/εταιρική διαφήμιση ή v. οποια­δήποτε ανάρμοστη συμπερι­φο­ρά, βωμολοχία ή προ­σβολή των ηθών.

Οι Διορ­γα­νώτριες έχουν το δικαίωμα να διαγρά­φουν τέτοιο περιεχόμενο, χωρίς καμία προ­ειδοποίηση και να κάνουν αναφορά του στις αρμόδιες Αρχές. Ο κάθε συμμετέχων αποδέχεται μέσω της συμμετοχής του ότι φέρει την αποκλειστική ευθύνη για το περιεχόμενο της ανάρτησής του και εγγυάται ότι έχει το δικαίωμα ή/και την άδεια για την ανάρτηση αυτή, ενώ οι Διοργανώτριες ουδεμία ευθύνη φέρουν για το περιεχόμενο της ανάρτησής τους.

4.4. Οι συμμετέχοντες παρέχουν, με την υποβολή της συμ­μετοχής τους στον Διαγωνι­σμό, στις Διοργανώτριες την άδειά τους να κάνουν χρήση των σχολίων/ ιστοριών και των φωτογραφιών που αποστέλλουν καθώς και να τις αναδημοσιοποιούν στη σελίδα της Blue Star Ferries στην πλατφόρμα του ΤikTok, άνευ καταβολής οποιου­δή­ποτε ανταλλάγματος προς αυτούς, αναγνωρίζουν δε και δηλώνουν ότι δεν έχουν οποιαδήποτε σχετική αξίωση και ότι σε κάθε περίπτωση παραιτούνται ρητώς τυχόν δικαιώμα­τός τους να αναζητήσουν οποιοδήποτε αντάλλαγμα.

5. Τα δώρα: Πέντε (5) νικητές του Διαγωνισμού θα κερδίσουν από ένα διπλό εισιτήριο οικονομικής θέσης μετ’ επιστροφής και Ι.Χ., σε δρομολόγιο Κυκλάδων ή Δωδεκανήσων που εξυπηρετείται από πλοίο της ΚΟΙΝΟΠΡΑΞΙΑΣ BLUE STAR FERRIES ΝΑΕ ΚΑΙ ΣΙΑ, για πραγματοποίηση ταξιδιού από την ημέρα παραλαβής της συγχαρητήριας επιστολής έως και την 30/11/2025 (πλην των ρητώς εξαιρουμένων παρακάτω ημεροχρονολογιών), κατόπιν διαθεσιμότητας και εφόσον εκτελούνται δρομολόγια την ημερομηνία που επιθυμεί να ταξιδέψει.

Το δώρο θα δοθεί με την μορφή συγχαρητήριας επιστολής, που θα επιτρέπει στους νικητές να προβούν σε δωρεάν κράτηση για ταξίδι, σύμφωνα με τα προαναφερόμενα.

**Εξαιρούνται**: Περίοδο Πάσχα 25 – 27/04/2025, Τριήμερο Αγ. Πνεύματος 06 – 09/06/2025, Καλοκαιρινή Περίοδος 13/07 – 26/08/2025.

Τα ως άνω δώρα του Διαγωνισμού αποτελούν ευγενική χορηγία της ΚΟΙΝΟΠΡΑΞΙΑΣ BLUE STAR FERRIES ΝΑΕ & ΣΙΑ και δεν υπέχει καμία ευθύνη η Διοργανώτρια εταιρία FCB ΓΝΩΜΗ ΔΙΑΦΗΜΙΣΤΙΚΗ Α.Ε.Ε προς την απονομή των δώρων αυτών, για την απονομή των οποίων αποκλειστικά υπεύθυνη είναι η ΚΟΙΝΟΠΡΑΞΙΑ BLUE STAR FERRIES ΝΑΕ & ΣΙΑ.

6. Η κλήρωση του Διαγωνισμού θα πραγματοποιηθεί την Παρασκευή 25/04/2025 και ώρα 13:00 και θα αναδειχθούν πέντε (5) νικητές και πέντε (5) επιλαχόντες, για την περίπτωση που για οποιονδήποτε λόγο δεν καταστεί εφικτή η επικοινωνία με τους νικητές ή δεν αποδεχθούν το δώρο τους.

Η παραπάνω κλήρωση θα γίνει στα γραφεία της “FCB ΓΝΩΜΗ” (Ήρωος Μάτση και Αρχαίου Θεάτρου, 17456, Άλιμος).

Τα δώρα που θα διατεθούν στο πλαίσιο του Διαγωνισμού, ορίζονται από τις Διοργανώ­τριες και αποκλείεται η ανταλλαγή τους με άλλο δώρο ή η εξαργύ­ρωσή τους με μετρητά. Επίσης, τα δώρα είναι προσωπικά και αμεταβίβαστα.

Οι τυχεροί νικητές του Διαγωνισμού θα αναδειχθούν με κλήρωση, η οποία θα πραγμα­τοποιηθεί μέσω ηλεκτρονικού συστήματος που διαθέτει η “FCB ΓΝΩΜΗ” και το οποίο αποκλείει την πιθανότητα ανθρώπινης παρέμβα­σης, εξα­σφα­λίζοντας ταυτόχρονα το αδιάβλητο της διαδικασίας.

7. Οι νικητές του Διαγωνισμού θα ανακοινωθούν στις 25/04/2025 στην ιστοσελίδα [https://www.tiktok.com/@bluestarferries\_official](https://www.tiktok.com/%40bluestarferries_official) με το όνομα του προ­φίλ με το οποίο έλαβαν μέρος, ενώ θα ειδοποιηθούν με προσωπικό μήνυμα στο προφίλ με το οποίο έλαβαν μέρος στον Διαγωνισμό. Για την παραλαβή του δώρου απαιτείται οι νικητές να αποστείλουν με προσωπικό μήνυ­μα στην ιστοσελίδα [https://www.tiktok.com/@bluestarferries\_official](https://www.tiktok.com/%40bluestarferries_official) τα προσω­πι­κά τους στοι­χεία επικοινωνίας: ονοματεπώνυμο, email.

**Οι Διοργανώτριες δεν πρόκειται να ζητήσουν προσωπικά δεδομένα πέραν των ως άνω ζητούμενων και στην περίπτωση που ο νικητής κοινοποιήσει, με την αποστολή στοιχείων, προσωπικά δεδομένα, πέραν των ως άνω ζητούμενων, οι Διοργανώτριες δεν αναλαμβάνουν καμία ευθύνη για τυχόν ζημίες που προκύψουν. Οι διαβιβάσεις επιπλέον προσωπικών δεδομένων λαμβάνουν χώρα με πρωτοβουλία του νικητή οπότε και η ευθύνη βαραίνει αποκλειστικά τον ίδιο.**

Εφόσον κάποιος από τους νικη­τές δεν αποστείλει τα ανωτέρω στοιχεία εντός επτά (7) ημερολογιακών ημερών από την σχετική ειδοποίησή του, χάνει αυτό­ματα το δικαίωμά του στο δώρο και υπεισέρχεται στη θέση του ο πρώτος (1ος) επιλαχών. Εάν κι εκείνος δεν αποστείλει τα στοιχεία του εντός επτά (7) ημερολογιακών ημερών από την σχετική ειδοποίησή του, χάνει αυτόματα το δικαίωμά του στο δώρο και υπεισέρχεται στη θέση του ο δεύτερος (2ος) επιλαχών.

8. Περιορισμός ευθύνης.

Οι συμμετέχοντες στον Διαγωνισμό αναγνωρί­ζουν και αποδέχονται ανεπι­φύλακτα ότι οι υπηρεσίες που θα παρασχεθούν από τις Διοργανώτριες είναι δυνατόν να επηρεαστούν ή να διακοπούν προ­σω­ρινά, λόγω προβλημά­των του διαδικτύου. Γενικότερα, η συμμετοχή στον Διαγωνισμό μπορεί να τύχει μεταβολών ή διακοπών που εξαρτώνται πλήρως από τις δυνατότητες τόσο του εν λόγω διαδικτυακού τόπου όσο και της υπάρ­χουσας τεχνολογίας, πάνω στην οποία στηρίζονται και οι οποίες είναι πέρα από τον έλεγχο και την ευθύνη των Διοργανωτριών, οι οποίες δεν υπέχουν καμία ευθύνη για όλους τους ανωτέρω λόγους. Οι Διοργανώτριες δεν θα φέρουν καμία απολύτως ευθύνη, εάν για λόγους που βρίσκονται εκτός της σφαίρας επιρροής και ελέγχου τους, η λήψη των συμμετοχών αποτύχει ή καθυστερήσει ή, τέλος, αν τα τηρούμενα από αυτήν αρχεία καταστραφούν, μερικά ή ολικά.

Οι συμμετέχοντες αναγνωρίζουν και αποδέχονται ότι οι Διοργανώτριες ουδε­μία σχέση έχουν με το νομικό πρόσωπο που διαχειρίζεται το TikTok και ο Διαγωνισμός δεν επιχορηγείται από το TikTok ή, ούτε υποστηρίζεται ή διεξάγεται από αυτό, ούτε συνδέεται μαζί του. Σε κάθε περίπτωση, οι συμμετέχοντες παραιτούνται από κάθε τυχόν αξίωση ή απαίτησή τους κατά του TikTok που απορρέει από τη συμμετοχή τους στον Διαγωνισμό.

9. Αποκλεισμός συμμετεχόντων.

Οι Διοργανώτριες διατηρούν το δικαίωμα αποκλεισμού οποι­ου­­δή­ποτε συμμετέχοντος και σε οποιοδήποτε στάδιο του Διαγωνισμού ακόμα και να ακυρώσουν και το δώρο, για τους παρακάτω λόγους:

(α) Ο συμμετέχων δεν έχει συμπληρώσει το 18ο έτος της ηλικίας του.

(β) Ο συμμετέχων δεν έχει αποδεχθεί τους παρόντες όρους συμμετοχής και την πολιτική προστασίας προσωπικών δεδομένων.

(γ) Ο συμμετέχων δηλώσει οποιοδήποτε ψευδές στοιχείο.

(δ) Ο συμμετέχων χρησιμοποιεί αθέμιτα μέσα ή στοιχεία τρίτων για τη συμμετοχή του. Ως αθέμιτα μέσα νοούνται, ενδεικτικώς και όχι περιοριστικώς, η χρήση συσκευ­ών, δια­τάξεων, ηλεκτρονικών υπολογιστών ή/και λογισμικού προς διευκόλυνση αυτο­ματο­ποι­ημένων ή πολλαπλών συμμετοχών χωρίς ανθρώπινη παρέμβαση, υποκλοπή, ψεύτικα TikTok profiles από τον ίδιο χρήστη κλπ.

Οι Διοργανώτριες ουδεμία ευθύνη θα φέρουν σε περίπτωση αποκλεισμού συμμετέχοντος για οποιονδήποτε από τους ως άνω λόγους.

10.- Οι όροι συμμετοχής στον Διαγωνισμό έχουν αναρτηθεί στην ιστοσελίδα <https://www.bluestarferries.com/el>

11.- Οι Διοργανώτριες διατηρούν το δικαίωμα να αναβάλλουν, να παρατεί­νουν ή να ματαιώσουν τον Διαγωνισμό, καθώς και να τροποποιήσουν τους όρους αυτού, κατά την κρίση τους, ενημε­ρώ­νο­ντας σχετικά μέσω ανακοί­νω­σης που θα αναρτηθεί στην ιστοσελίδα <https://www.bluestarferries.com/el> με ημερομηνία ισχύος της ανάκλησης/ τροποποίησης αυτής την ημερο­μηνία της σχετικής ανακοίνωσης.

12. Προσωπικά Δεδομένα. Πληροφορίες για την συλλογή και επεξεργασία των προσω­πικών σας δεδομένων στο πλαίσιο και για τις ανάγκες του Διαγωνισμού, καθώς και την τυχόν άσκηση των δικαιωμά­των των συμμετεχόντων που απορρέουν από τη νομοθεσία περί προσω­πικών δεδομένων, μπορείτε να βρείτε στο κείμενο GDPR - Προσωπικά Δεδομένα, το οποίο είναι διαθέσιμο στο link <https://www.bluestarferries.com/el-gr/gdpr-prosopika-dedomena>

13.- Εφαρμοστέο Δίκαιο – Δωσιδικία. Οι παρόντες Όροι Συμμετοχής διέπο­νται από το Ελληνικό Δίκαιο και κάθε τυχόν διαφορά θα επιλύεται από τα αρμόδια Δικαστήρια του Πειραιά.

**GDPR – ΠΡΟΣΩΠΙΚΑ ΔΕΔΟΜΕΝΑ**

Η προστασία των προσωπικών σας δεδομένων είναι προτεραιότητα για τις Διοργα­νώ­τριες.

Οι Διοργανώτριες συλλέγουν και διατηρούν μόνο τα στοιχεία που οι συμμετέ­χοντες επιλέγουν να δώσουν (όπως ονοματεπώνυμο, στοιχεία επικοινωνίας).

Ειδικότερα, εφόσον τα στοιχεία αυτά γνωστοποιηθούν στον Διοργανωτή θα συλλεχθούν και θα επεξεργαστούν τα εξής δεδομένα:

- Ονοματεπώνυμο

- Στοιχεία επικοινωνίας (e-mail)

- Στοιχεία λογαριασμών σε μέσα κοινωνικής δικτύωσης (TikTok name, TikTok gender, TikTok email, TikTok).

Οι Διοργανώτριες επεξεργάζονται τα στοιχεία των συμμετεχόντων αποκλειστικά και μόνο για σκοπούς σχετικούς με την συμμετοχή τους στον Διαγωνισμό και συγκεκριμένα για την διεξαγωγή, την προβολή και την προώθησή του Διαγωνισμού σε άλλες πλατφόρμες κοινωνικής δικτύωσης, ως και την παράδοση των δώρων στους νικητές, στο πλαίσιο της λήψης μέτρων προσυμβατικά κατ΄ αίτηση του υποκειμένου που επιθυμεί να συμμετέχει στον Διαγωνισμό, καθώς και για σκοπούς εκτέλεσης της σύμβασης για την ανάδειξη του νικητή και την παραλαβή των δώρων.

Ειδικότερα, στο πλαίσιο διενέργειας του Διαγωνισμού, συλλέγονται και απο­θηκεύονται τα στοιχεία επικοινωνίας που έχουν παράσχει οι συμμετέχοντες με την άδειά τους και με σκοπό να επικυρωθεί η συμμετοχή τους στο Διαγωνισμό και να καταστεί δυνατή η επικοινωνία μαζί τους, εφόσον είναι νικητές, για την αποστολή των δώρων τους.

Πρόσβαση στα στοιχεία των συμμετεχόντων έχουν μόνο κατάλληλα εξουσιοδοτημένοι εργαζόμενοι ή εξωτερικοί συνεργάτες των Διοργανωτριών που ενεργούν για λογαριασμό τους, παρέχοντάς υπηρεσίες πληροφορικής για την καταγραφή και αποθήκευση των στοιχείων των συμμετεχόντων ή/και αναλαμβάνουν για λογαριασμό των Διοργανωτριών την οργάνωση και διενέργεια του Διαγωνισμού ή/και διαχειρίζονται την εταιρική ιστοσελίδα και τους εταιρικούς λογαριασμούς της Blue Star Ferries στα μέσα κοινωνικής δικτύωσης.

Οι Διοργανώτριες θα διατηρήσουν τα δεδομένα των συμμετεχόντων για όσο διάστημα διαρκεί ο Διαγωνισμός και μέχρι την λήξη της προθεσμίας για την εξαργύρωση των δώρων στις 30/11/2025, ενώ μετά αυτά θα καταστραφούν.

Οι Διοργανώτριες διασφαλίζουν τα δικαιώματα των συμμετεχόντων σχετικά με την επεξεργασία των προσωπικών τους δεδομένων και φροντίζουν να τους διευκολύνουν για να τα ασκήσουν. Οι συμμετέχοντες έχουν δικαίωμα να ζητήσουν:

α. πρόσβαση στα προσωπικά τους δεδομένα και πληροφορίες σχετικά με το ποια δεδομένα τους επεξεργάζονται οι Διοργανώτριες, τους σκοπούς της επεξεργασίας, τους αποδέκτες και τη διάρκεια της επεξεργασίας,

β. διόρθωση των προσωπικών τους δεδομένων εάν είναι ανακριβή ή ελλιπή,

γ. διαγραφή των προσωπικών τους δεδομένων

δ. περιορισμό της επεξεργασίας των προσωπικών τους δεδομένων μόνο για συγκεκριμένους σκοπούς,

ε. φορητότητα των δεδομένων που έχουν παράσχει, δηλαδή να λάβουν τα δεδομένα που έχουν παράσχει σε δομημένο, κοινώς χρησιμοποιούμενο μορφότυπο ή να ζητήσουν την αποστολή τους σε τρίτο που θα ορίσουν,

στ. εναντίωση στην επεξεργασία δεδομένων προσωπικού χαρακτήρα που αφορούν το υποκείμενο

Στην περίπτωση που κάποιος συμμετέχων επιθυμεί να ανακαλέσει τη συμμετοχή του στον Διαγωνισμό πριν την λήξη του έχει τη δυνατότητα αποστέλλοντας ηλεκτρονικά μήνυμα στο dpo@attica-group.com. Σε αυτή την περίπτωση χάνει το δικαίωμά του στην κλήρωση. Στην παραπάνω περίπτωση, θα διακοπεί η επεξεργασία των στοιχείων από τις Διοργανώτριες, χωρίς αυτό να επηρεάζει τη νομιμότητα κάθε επεξεργασίας μέχρι την ανάκληση της συγκατάθεσής συμμετοχής τους.

Εάν οι συμμετέχοντες έχουν οποιοδήποτε αίτημα σχετικά με τα προσωπικά δεδομένα τους ή εάν επιθυμούν να ασκήσουν κάποιο από τα ανωτέρω δικαιώματά τους, μπορούν να επικοινωνήσουν με:

Την ΚΟΙΝΟΠΡΑΞΙΑ BLUE STAR FERRIES ΝΑΕ ΚΑΙ ΣΙΑ, με έδρα στην Καλλιθέα, Λυσικράτους αρ. 29, 176 74, τηλ: +30 210-8918000, email: dpo@attica-group.com.

Tέλος, εάν οι συμμετέχοντες θεωρούν ότι παραβιάζονται τα δικαιώματά τους έχουν το δικαίωμα να προσφύγουν στην Αρχή Προστασίας Δεδομένων Προσωπικού Χαρακτήρα ([www.dpa.gr](https://l.facebook.com/l.php?u=http%3A%2F%2Fwww.dpa.gr%2F%3Ffbclid%3DIwAR3p0XhaulrX5Mf4emixW1BCDWNCCvJSu6Wl9_JQEkPB6LK22JGCu8xnTZA&h=AT22oDmBJK4pvUewvtWnPofqtXfa2HW51eYZ-txHWHmuszucwEJRzEZLhURIBlPbYegcimC3bDsqrVHQ_gFUC3U7F7KvnwGACartGJtQfgqv1mUkWrBGmy2dffNDJdzIQxkqow), 210 6475600, Fax: +30 210 6475628, complaints@dpa.gr).